**PRANEŠIMAS ŽINIASKLAIDAI**

**2025 06 20**

**Apleistas administracinis pastatas Palangoje virs šiuolaikišku poilsio kompleksu**

Gautas leidimas rekonstruoti seną administracinį pastatą Palangoje, adresu Vanagupės g. 13D – kurorto nepuošiančio statinio vietoje bus įrengtas modernus A energinės klasės poilsio kompleksas su daugiau kaip 170 apartamentų.

Nekilnojamojo turto plėtros įmonės „Eriadas“ vadovė Vita Žutautaitė sako, kad pirkėjai Palangoje renkasi ne tik lokaciją, bet ir išvystytą infrastruktūrą bei funkcionalumą.

„Vystydami naujus projektus pajūryje, jau kuris laikas pastebime ryškų sezoniškumo mažėjimą. Būstas čia įsigyjamas ne tik vasaros poilsiui ar investicijai, bet ir nuolatiniam gyvenimui bei nuotoliniam darbui. Daugelis tokių pirkėjų ieško modernių bei funkcionalių naujos statybos apartamentų gerai išvystytose, bet ramiose miesto dalyse. Nuo Vanagupės gatvės komplekso Palangos centro pramogos automobiliu pasiekiamos vos per 10 minučių, drauge atliepiamas pirkėjų lūkestis gyventi pušynų apsuptyje, kai iki jūros galima nueiti pėsčiomis per keliolika minučių“, – pažymi V. Žutautaitė.

Naujasis projektas apims penkių aukštų poilsio paskirties pastato, sudaryto iš 2 korpusų, statybą. Bendras jo plotas viršys 9 tūkst. kv. metrų.

Sklype suprojektuotos 184 parkavimo vietos, dalis jų bus požeminiame garaže, kita dalis – atviroje automobilių stovėjimo aikštelėje. Taip pat numatytos elektromobilių įkrovos bei dviračių laikymo vietos. Atliekant rekonstrukcijos darbus, apleistas ir menkai apželdintas sklypas bus apsodintas 30 naujų medžių.

Projektą įgyvendins nekilnojamojo turto plėtros įmonei „Eriadas“ priklausanti UAB „Minera“. Komplekso projektinius pasiūlymus parengė UAB „Gedimino Jurevičiaus studija“.

**Apie UAB „Eriadas“**

UAB „Eriadas“ yra nekilnojamojo turto plėtros įmonė, sėkmingai vystanti įvairių erdvių projektus nuo 2003 metų ir sukaupusi didelę patirtį nekilnojamojo turto plėtojimo, statybų valdymo bei techninės priežiūros srityse. UAB „Eriadas“ yra viena iš didžiausių nekilnojamojo turto vystytojų Lietuvoje ir pirmaujanti statybos valdymo įmonė Vakarų Lietuvoje.

**Kontaktai žiniasklaidai:**

Daiva Selickaitė

„Salve Agency“ projektų direktorė

Mob. +370 686 85 906

El. paštas daiva@salveagency.lt